**Likumprojekta „Grozījumi Ģerboņu likumā”**

**sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Ģerboņu likumā” (turpmāk – Likumprojekts) izstrādāts, lai mazinātu administratīvo slogu ģerboņu reģistrācijas procesā Ģerboņu reģistrā, atsakoties no ģerboņu reģistrācijas apliecības. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, pamatojoties uz Ģerboņu likuma 6.panta pirmo daļu, kas nosaka, ka Kultūras ministrija veido, uztur un papildina Ģerboņu reģistru (turpmāk – Reģistrs). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Ģerboņu likuma 2.pantam Ģerboņu likuma mērķis ir noteikt ģerboņu (izņemot valsts ģerboni) reģistrācijas kārtību, to tiesisko aizsardzību un vispārīgos lietošanas principus, kā arī kārtību, kādā apstiprināma atribūtika ar valsts ģerboni. Ģerboņu likuma 6.panta ceturtā daļa nosaka, ka Kultūras ministrija pēc ieraksta izdarīšanas Reģistrā izsniedz ģerboņa reģistrācijas apliecību. Ģerboņa reģistrācijas apliecību paraksta un apzīmogo Kultūras ministrijas amatpersona.Kultūras ministrija ir konstatējusi, ka vēsturiski ģerboņa reģistrācijas apliecība sastāv no ģerboņa nosaukuma, attēla, heraldiskā apraksta, un to paraksta Valsts heraldikas komisijas priekšsēdētājs un kultūras ministrs (novadu ģerboņiem – arī valsts prezidents), un tajā netiek norādīts Kultūras ministrijas amatpersonas lēmuma par ģerboņa reģistrāciju Reģistrā numurs vai datums.Ģerboņu likuma 6.panta piektā daļa nosaka, ka reģistrēto ģerboņu apraksti un attēli ir publiski pieejami. Reizi divos gados Kultūras ministrija izdod reģistrēto ģerboņu katalogu. Šobrīd Kultūras ministrija sadarbībā ar Kultūras informācijas sistēmu centru nodrošina Ģerboņu kataloga publisku pieejamību Kultūras ministrijas tīmekļvietnē sadaļā „Pakalpojumi”, izvietojot norādi uz Kultūras informācijas sistēmu centra tīmekļvietni: <http://gerboni.kulturaskarte.lv/emblem>. Ģerboņu katalogā ir redzamas šādas ziņas: ģerboņa nosaukums, lēmuma par ģerboņa reģistrēšanu Reģistrā datums, ģerboņa apraksts un attēls.Ģerboņu likuma 4.panta piektā daļa nosaka, ka Kultūras ministrijas amatpersona pieņemto lēmumu par ģerboņa reģistrāciju nosūta iesniedzējam triju darba dienu laikā no lēmuma pieņemšanas dienas – tādejādi iesniedzējs tiek informēts par ģerboņa reģistrāciju vai par atteikumu reģistrēt ģerboni. Šobrīd Kultūras ministrija nodrošina brīvu pieeju Ģerboņu katalogam Kultūras ministrijas tīmekļvietnē sadaļā „Pakalpojumi”: <http://gerboni.kulturaskarte.lv/emblem>.Ņemot vērā minēto, Kultūras ministrija ir izvērtējusi, ka Ģerboņu likuma 6.panta ceturtajā daļā noteiktajai Kultūras ministrijas ģerboņa reģistrācijas apliecības izsniegšanai nav juridiskas nozīmes. Kultūras ministrija ir secinājusi, ka no ģerboņa reģistrācijas apliecības izsniegšanas ir jāatsakās, jo tādejādi tiks mazināts administratīvais slogs un vienkāršota ģerboņu reģistrācijas administratīvā procedūra. Likumprojekta 1.pants paredz izslēgt Ģerboņu likuma 6.panta ceturto daļu, kā arī izteikt Ģerboņu likuma 6.panta piekto daļu jaunā redakcijā, nosakot, ka reģistrēto ģerboņu aprakstus un attēlus Kultūras ministrija publicē Ģerboņu katalogā Kultūras ministrijas tīmekļvietnē sadaļā „Pakalpojumi” septiņu dienu laikā no reģistrācijas dienas.Ģerboņu likuma 6.panta sestā daļa nosaka, ka iesniedzējs pirms reģistrācijas apliecības saņemšanas maksā valsts nodevu par ģerboņa reģistrāciju. Ņemot vērā, ka Likumprojekta 1.pants paredz atteikties no ģerboņa reģistrācijas apliecības izsniegšanas, Ģerboņu likuma 6.panta septītā daļa paredz, ka par ģerboņa reģistrāciju maksājamās valsts nodevas likmi un nodevas maksāšanas kārtību nosaka Ministru kabinets un Ministru kabineta 2006.gada 14.marta noteikumi Nr.193 „Noteikumi par ģerboņa reģistrācijas valsts nodevas likmi un maksāšanas kārtību” nosaka valsts nodevas likmi par ģerboņa reģistrāciju un valsts nodevas maksāšanas kārtību, Likumprojekts paredz precizēt Ģerboņu likuma 6.panta sesto daļu, nosakot vispārēju iesniedzēja pienākumu maksāt valsts nodevu par ģerboņa reģistrāciju. Ar Likumprojekta 1. un 2.pantu Ģerboņu likuma 6.panta trešajā daļā un 7.panta trešajā daļā tiek aizstāti vārdi „laikrakstā „Latvijas Vēstnesis”” ar vārdiem „oficiālajā izdevumā „Latvijas Vēstnesis””, lai nodrošinātu atbilstību Oficiālo publikāciju un tiesiskās informācijas likumā lietotajai terminoloģijai.Likumprojekta 1.pants paredz pilnveidot Kultūras ministrijas sniegto pakalpojumu „Ģerboņa reģistrācija” – pakalpojums kā līdz šim, arī turpmāk būs pieejams, izmantojot klātienes un neklātienes kanālus (pa pastu, elektroniski, kā arī izmantojot [www.latvija.lv](http://www.latvija.lv) pieejamo pakalpojumu „E-iesniegums iestādei”). |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attieksies uz visu sabiedrību, kā arī saskaņā ar likuma „Par Latvijas valsts ģerboni” 8.1 panta otro daļu – uz patstāvīgo iestādi (Latvijas Banka, Finanšu un kapitāla tirgus komisija, Nacionālā elektronisko plašsaziņas līdzekļu padome, Centrālā vēlēšanu komisija, tiesībsargs, Sabiedrisko pakalpojumu regulēšanas komisija, Augstākās izglītības padome, Centrālā zemes komisija), publisko tiesību pašpārvaldes autonomo subjektu un tā iestādi, muzeju, bibliotēku, zinātnisko institūtu, ārstniecības iestādi un izglītības iestādi, kad attiecīgās institūcijas drīkst lietot vai nu valsts ģerboni atbilstoši šā likuma noteikumiem, vai apstiprinātu savu ģerboni atbilstoši [Ģerboņu likumam](https://likumi.lv/ta/id/123815-gerbonu-likums), vai institūcijas apstiprinātu zīmi, emblēmu vai logo. Likumprojekts nemaina esošo tiesisko regulējumu pēc būtības. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Kultūras ministrija ir sagatavojusi un pēc Likumprojekta pieņemšanas Saeimā 2.lasījumā noteiktā kārtībā virzīs izskatīšanai Ministru kabinetā Ministru kabineta noteikumu projektu „Grozījums Ministru kabineta 2006.gada 14.marta noteikumos Nr.193 „Noteikumi par ģerboņa reģistrācijas valsts nodevas likmi un maksāšanas kārtību”, lai precizētu tiesisko regulējumu un noteiktu ģerboņa reģistrācijas valsts nodevas maksāšanas kārtību. |
| 2. | Atbildīgā institūcija | Kultūras ministrija.  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2020.gada 12.februārī nosūtīts Valsts heraldikas komisijai viedokļa sniegšanai. Papildus Likumprojekts 2020.gada 12.februārī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Likumprojekta izstrādē, līdz 2020.gada 26.februārim rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Likumprojekts 2020.gada 12.februārī nosūtīts Valsts heraldikas komisijai viedokļa sniegšanai. Sabiedrības pārstāvji aicināti līdzdarboties Likumprojekta izstrādē, līdz 2020.gada 26.februārim rakstiski sniedzot viedokli par Likumprojektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | 2020.gada 20.februārī viedoklis par Likumprojektu tika saņemts no Valsts heraldikas komisijas, informējot, ka Valsts heraldikas komisija atbalsta Likumprojekta turpmāku virzību. Sabiedrības līdzdalības rezultātā citi sabiedrības pārstāvju viedokļi par Likumprojektu noteiktajā termiņā netika saņemti. |
| 4. | Cita informācija | Nav |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav |

Kultūras ministrs N. Puntulis

Liepiņa 67330246

Kristine.Liepina@km.gov.lv

v\_sk = 1077